สถานีห้วยขวาง

**สถานีห้วยขวาง** (, รหัส BL18) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก กรุงเทพมหานคร ตั้งอยู่ในย่านอาคารที่พักอาศัย โรงแรม และสถานเริงรมย์บนถนนรัชดาภิเษก

## ที่ตั้ง
ถนนรัชดาภิเษก บริเวณกลางแยกห้วยขวาง (จุดบรรจบถนนรัชดาภิเษกและถนนประชาราษฎร์บำเพ็ญ) ในพื้นที่แขวงดินแดง แขวงรัชดาภิเษก เขตดินแดง และแขวงห้วยขวาง เขตห้วยขวาง กรุงเทพมหานคร

บริเวณโดยรอบสถานีห้วยขวางเป็นย่านที่พักอาศัยหนาแน่นใจกลางเมือง มีถนนซอยจำนวนมากที่เชื่อมจากถนนรัชดาภิเษกไปยังถนนวิภาวดีรังสิต, ถนนสุทธิสารวินิจฉัย และถนนอโศก-ดินแดง ผ่านเส้นทางหลักในพื้นที่เขตดินแดง ได้แก่ ถนนประชาราษฎร์บำเพ็ญ, ถนนประชาสุข และถนนประชาสงเคราะห์ ส่วนในเขตห้วยขวางมีโครงข่ายถนนซอยที่เชื่อมผ่านถนนประชาอุทิศ แยกเหม่งจ๋าย ออกไปยังถนนประดิษฐ์มนูธรรมและถนนรามคำแหงในพื้นที่เขตวังทองหลางและบางกะปิ โดยเฉพาะในพื้นที่เขตดินแดงที่อยู่ใกล้กับสถานีเป็นที่ตั้งของ "เคหะชุมชนห้วยขวาง" ซึ่งเป็นชุมชนขนาดใหญ่ใจกลางกรุงเทพมหานครต่อเนื่องกับ "เคหะชุมชนดินแดง" มีตลาดสดห้วยขวางอยู่ใจกลางชุมชน ดังนั้น แม้ก่อนหน้าในระหว่างการก่อสร้างโครงการรถไฟฟ้ามหานคร สถานีแห่งนี้จะเคยใช้ชื่อว่า "สถานีประชาราษฎร์บำเพ็ญ" ตามชื่อถนนที่ตัดกับถนนรัชดาภิเษกบริเวณที่ตั้งสถานีก็ตาม แต่ในภายหลังก็ได้เปลี่ยนมาใช้ชื่อ "สถานีห้วยขวาง" ซึ่งเป็นที่คุ้นเคยในท้องถิ่นมากกว่า

ในอดีตสมัยรัฐบาลชวน ปี พ.ศ. 2536-2537 มีแผนใช้พื้นที่บริเวณสถานีห้วยขวางเป็นสถานีกลางของกรุงเทพฯ ซึ่งเป็นรูปแบบเดียวกับสถานีกลางบางซื่อที่เชื่อมกับระหว่างโฮปเวลล์ และรถไฟความเร็วสูงสาย กรุงเทพ-สนามบินหนองงูเห่า-ระยอง แต่โครงการต้องถูกระงับไปเนื่องจากวิกฤตการณ์การเงินในเอเชีย พ.ศ. 2540

## แผนผังสถานี

## รายละเอียดของสถานี
#### สีสัญลักษณ์ของสถานี
ใช้สีส้มตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีที่อยู่ในพื้นที่ย่านการค้าหนาแน่น 

#### รูปแบบของสถานี
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)

#### ความโดดเด่นของโครงสร้างสถานี
240px|thumb|ชั้นออกบัตรโดยสาร อยู่ใต้อุโมงค์ลอดทางแยกรัชดาภิเษก-ห้วยขวาง
มีพื้นที่ภายในสถานีเพียง 2 ชั้น คือชั้นออกบัตรโดยสารและชั้นชานชาลา เนื่องจากพื้นที่ชั้นบนสุดของสถานีถูกนำไปก่อสร้างเป็นอุโมงค์ลอดทางแยกรัชดาภิเษก-ห้วยขวาง ตามแนวถนนรัชดาภิเษก

#### ทางเข้า-ออก
240px|thumb|ทางเข้า-ออกที่ 1
* **1** ลานจอดรถของสถานี, ป้ายรถประจำทางไปศูนย์วัฒนธรรมฯ (ลิฟต์)
* **2** ถนนประชาราษฎร์บำเพ็ญ, อาคารจูบิลีเพรสทีจ, ป้ายรถประจำทางไปศูนย์วัฒนธรรมฯ
* **3** โรงแรมดิเอมเมอรัลด์, ป้ายรถประจำทางไปสี่แยกรัชดาภิเษก-สุทธิสาร 
* **4** อาคารเสริมทรัพย์, ป้ายรถประจำทางไปสี่แยกรัชดาภิเษก-สุทธิสาร

#### การจัดพื้นที่ในตัวสถานี
แบ่งเป็น 2 ชั้น ประกอบด้วย
* **1** ชั้นออกบัตรโดยสาร
* **2** ชั้นชานชาลา

## สิ่งอำนวยความสะดวก
* ลานจอดรถ 30 คัน บริเวณทางเข้า-ออกหมายเลข 1
* ลิฟท์สำหรับผู้พิการ ทางเข้า-ออกหมายเลข 1

## เวลาให้บริการ

## รถโดยสารประจำทาง
*  เส้นทางที่มีรถรองรับวีลแชร์
### ถนนรัชดาภิเษก
#### องค์การขนส่งมวลชนกรุงเทพ

### ถนนประชาราษฎร์บำเพ็ญ (ตลาดห้วยขวาง)
#### องค์การขนส่งมวลชนกรุงเทพ
{|class="wikitable sortable mw-collapsible" style="text-align:centre; border:1px solid black"
|-
! สายที่
! จุดเริ่มต้น
! จุดสิ้นสุด
! ประเภทของรถที่ให้บริการ
!ผู้ให้บริการ
! หมายเหตุ
|-
| style="background-color: orangered;color:white;text-align:center;font-weight:bold"  | 54 (2-44) (2)
|วงกลม : อู่พระราม 9
|สุทธิสารดินแดง
| rowspan="12"|ขสมก.
|1.รถโดยสารประจำทางสีครีม-แดง 
| 
|-
|rowspan="2" style="background-color: SaddleBrown;color:white;text-align:center;font-weight:bold"  | 73 (2-45) (3) 
| สนามกีฬาห้วยขวาง
| สะพานพระพุทธยอดฟ้า
| 1.รถโดยสารประจำทางปรับอากาศสีส้ม (ยูโรทู)
|
|-
{|

* **ถนนรัชดาภิเษก ด้านสุทธิสาร** สาย 73 136 137 179 185 206 514 517
* **ถนนรัชดาภิเษก ด้านศูนย์วัฒนธรรมฯ** สาย 54 73 136 137 179 185 206 514 517
* **ถนนประชาราษฎร์บำเพ็ญ ด้านตลาดห้วยขวาง** สาย 54 73 
* ถนนประชาราษฎรบำเพ็ง ฝั่งลานจอดรถสถานีห้วยขวาง สองแถวแดง ตลาดห้วยขวาง-ราม39(วัดเทพลีลา)

## สถานที่สำคัญใกล้เคียง
thumb|แผนผังบริเวณสถานี
* สำนักงานเขตห้วยขวาง
* ศูนย์บริการสาธารณสุข 25 ห้วยขวาง
* ตลาดห้วยขวาง
* ห้องสมุดประชาชนเคหะชุมชนห้วยขวาง
* สนามกีฬาเคหะชุมชนห้วยขวาง
* โรงเรียนสามเสนนอก
* วัดกุนนทีรุทธาราม
* โรงเรียนกุนนทีรุทธารามวิทยาคม (ปัจจุบัน : โรงเรียนเตรียมอุดมศึกษาน้อมเกล้ากุนนที)
* โรงเรียนเตรียมอุดมศึกษาพัฒนาการ รัชดา
* สถานีตำรวจนครบาลห้วยขวาง

#### ศูนย์การค้าและอาคารสำนักงาน
* อาคารจูบิลี เพรสทีจ
* อาคารทศพลแลนด์
* อาคารฟอรั่ม ทาวเวอร์
* อาคารเสริมทรัพย์
* mansion 7

#### โรงแรม
* โรงแรมดิ เอมเมอรัลด์ กรุงเทพฯ
* โรงแรมสยามเบเวอร์ลี่
* โรงแรมเจดับบลิว แมริออท แบงค็อก รัชดา
* โรงแรมพาลาสโซ กรุงเทพฯ
* โรงแรมคาลิปโซ่

## เหตุการณ์สำคัญในอดีต
วันที่ 5 สิงหาคม พ.ศ. 2551 เวลาประมาณ 18.20 น. รถไฟฟ้าใต้ดินจากสถานีสุทธิสาร มุ่งหน้าสถานีหัวลำโพง ได้เกิดเหตุขัดข้องทางเทคนิคและหยุดวิ่งกะทันหัน โดยมีการประกาศแจ้งให้ผู้โดยสารออกจากขบวนรถทั้งระบบ ทำให้มีผู้โดยสารตกค้างอยู่ตามสถานีต่าง ๆ จำนวนมาก สาเหตุเกิดจากมีสัญญาณไฟแจ้งเตือนให้เจ้าหน้าที่เข้าไปตรวจสอบระบบบางอย่างที่อาจขัดข้อง จึงต้องปิดระบบไฟฟ้าในช่วงระหว่างสถานีสุทธิสารและสถานีห้วยขวาง และต้องปรับเปลี่ยนการเดินรถโดยเปิดเดินรถเพียงอุโมงค์เดียวในช่วงระหว่างสถานีศูนย์วัฒนธรรมแห่งประเทศไทย ถึงสถานีพหลโยธิน ผู้โดยสารจึงต้องใช้เวลาเดินทางเพิ่มขึ้นอีกอย่างน้อย 20 นาที จากการตรวจสอบพบว่าเกิดจากระบบบ่อรับน้ำตัน ทำให้เกิดสัญญานเตือนให้หยุดรถชั่วคราวเพื่อตรวจสอบความปลอดภัยเป็นอันดับแรก โดยเจ้าหน้าที่สามารถแก้ไขและเดินรถได้ตามปกติตั้งแต่เวลา 6.00 น. ของวันรุ่งขึ้น 

## อ้างอิง

## แหล่งข้อมูลอื่น

* แผนที่จากเว็บไซต์บีอีเอ็ม 

หมวดหมู่:สิ่งก่อสร้างตั้งแต่ พ.ศ. 2547
ห้วยขวาง
ห้วยขวาง
ห้วยขวาง